**ระเบียบวาระที่ ๓**

 **๓.๑.๒ แผนปฏิบัติงานหน่วยแพทย์พอ.สว. ประจำจังหวัดสตูล ปีงบประมาณ พ.ศ.๒๕๖๗**

 ประกอบด้วย ๓ กิจกรรม ดังนี้

๑) กิจกรรมหน่วยแพทย์เคลื่อนที่ พอ.สว. กำหนดออกให้บริการจำนวน ๑๖ ครั้ง โดยบูรณาการร่วมกับจังหวัดเคลื่อนที่ จำนวน ๗ ครั้ง อำเภอละ ๑ ครั้ง ออกปฏิบัติงาน ณ อำเภอเมือง ๔ ครั้ง อำเภอควนโดน จำนวน ๑ ครั้ง อำเภอละงู ๓ ครั้ง อำเภอทุ่งหว้า ๒ ครั้ง อำเภอควนกาหลง ๒ ครั้ง อำเภอท่าแพ ๒ ครั้ง และอำเภอมะนัง ๒ ครั้ง ทั้งนี้จะเป็นการปฏิบัติงานในวันพิเศษ ดังนี้

 - วันพฤหัสบดี ที่ 11 ม.ค. 2567 เพื่อถวายเป็นพระราชกุศลเนื่องในวันคล้ายวันสิ้นพระชนม์ สมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์ (วันที่ ๒ มกราคม)

 - วันพฤหัสบดี ที่ 4 ก.ค. 2567 เพื่อโดยเสด็จพระราชกุศล เนื่องในวันคล้ายวันประสูติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒนวรขัตติยราชนารี (วันที่ ๔ กรกฎาคม)

- วันพฤหัสบดี ที่ 18 ก.ค. 2567 เพื่อถวายเป็นพระราชกุศล เนื่องในวันคล้ายวันเสด็จสวรรคตสมเด็จพระศรีนครินทราบรมราชชนนี (วันที่ ๑๘ กรกฎาคม) (เอกสารหมายเลข.....)

๒) กิจกรรมโครงการฝึกอบรม เรื่อง กฎระเบียบ ข้อบังคับการปฏิบัติงานสำหรับสมาชิกอาสาสมัคร พอ.สว. ผู้เข้ารับการอบรม ประกอบด้วย คณะกรรม พอ.สว. ประจำจังหวัดสตูล และอาสาสมัครพอ.สว. จำนวน ๑๐๐ คน ณ ห้องประชุมแก้วโกเมน รพ.สตูล กำหนดจัดอบรม เดือน กุมภาพันธ์ ๒๕๖๗ ระยะเวลา ๑ วัน

 ๓) กิจกรรมเฝ้าระวังทางทันตสุขภาพในนักเรียนชั้นประถมศึกษา และในเด็ก (๐-๕ ปี) ในโรงเรียน ตชด. จำนวน ๒ แห่ง คือ โรงเรียนตชด.ยูงทองรัฐประชาสรรค์และโรงเรียนตชด.บ้านส้านแดง ดำเนินการปีละ ๒ ครั้ง ดังนี้

- โรงเรียนตชด.บ้านส้านแดง ปฏิบัติงานครั้งที่ ๑ ในวันที่ ๑๒ ม.ค. ๒๕๖๗ ครั้งที่ ๒ ในวันที่ ๕ ก.ค. ๒๕๖๗ จำนวนนักเรียน ประมาณ ๗๐ คน

- โรงเรียนตชด.ยูงทองรัฐประชาสรรค์ ปฏิบัติงานครั้งที่ ๑ ในวันที่๑๙ ม.ค. ๒๕๖๗ ครั้งที่ ๒ ในวันที่ ๑๒ ก.ค. ๒๕๖๗ จำนวนนักเรียน ประมาณ ๑๐๐ คน